Source: https://www.bartosiksvaby.sk/article/sk/coronavirus-taskforce-up-date-prva-pomoc-statu-zamestnancom-podnikatelom-a-zivnostnikom-tretia-skupina-aktualizovane-20-4-2020-18-00
Timestamp: 2020-08-03 17:57:51+00:00
Document Index: 10528941

Matched Legal Cases: ['§ 63', '§ 142', '§ 142', '§ 142', '§ 63', '§ 221', '§ 225', '§ 261']

CORONAVIRUS TASKFORCE UP-DATE-Prvá pomoc štátu zamestnancom, podnikateľom a živnostníkom – Tretia skupina AKTUALIZOVANÉ 20.04.2020, 18:00 | Bartošík Sváby, ﻿﻿﻿Slovakia - Bratislava
CORONAVIRUS TASKFORCE UP-DATE-Prvá pomoc štátu zamestnancom, podnikateľom a živnostníkom – Tretia skupina AKTUALIZOVANÉ 20.04.2020, 18:00
Do tretej skupiny v rámci pomoci štátu patria oprávnených žiadateľov patria zamestnávatelia (okrem subjektov verejnej správy), vrátane SZČO, ktoré sú zamestnávateľom, ktorí v čase vyhlásenej MS udržia pracovné miesta aj v prípade prerušenia alebo obmedzenia svojej prevádzkovej činnosti (ďalej len „zamestnávateľ“). Do cieľovej skupiny patria zamestnanci v pracovnom pomere.
b) organizačná zložka zahraničnej právnickej osoby alebo zahraničnej fyzickej osoby s pracovnoprávnou subjektivitou, ktorá je oprávnená podnikať na území Slovenskej republiky podľa osobitného predpisu,
c) právnická osoba alebo fyzická osoba, ktorá vykonáva činnosti podľa osobitného zákona, najmä sprostredkovanie zamestnania za úhradu, dočasné zamestnávanie, podporované zamestnávanie, poskytovanie odborných poradenských služieb, vykonávanie vzdelávania a prípravy pre trh práce pre uchádzačov o zamestnanie, pre záujemcov o zamestnanie a pre zamestnancov na území Slovenskej republiky.
Základné podmienky pre poskytnutie príspevku
Čo musí splniť zamestnávateľ?
Zamestnávateľ je povinný vyplácať zamestnancom náhradu mzdy podľa príslušných ustanovení Zákonníka práce.
Zamestnávateľ je povinný neukončiť pracovný pomer so zamestnancom/zamestnancami výpoveďou alebo dohodou z dôvodov uvedených v § 63 ods. 1 písm. a) a b) Zákonníka práce, a to v lehote dvoch mesiacov nasledujúcich po mesiaci, za ktorý je príspevok poskytovaný.
Zamestnávateľ môže byť len subjekt, ktorý vznikol a začal prevádzkovať svoju činnosť najneskôr k 01.02.2020.
Zamestnávateľ môže počas poskytovania príspevku zvýšiť stav svojich zamestnancov, avšak na týchto zamestnancov príspevok nebude poskytnutý.
Zamestnávateľ nemôže počas poskytovania príspevku presunúť zamestnanca, na ktorého si uplatní príspevok na inú prevádzku, ak má zamestnávateľ viac prevádzok.
Na ktorých zamestnancov sa príspevok poskytuje?
Za zamestnanca sa na účely poskytnutia príspevku v rámci prvej skupiny považuje zamestnanec v pracovnom pomere.
Príspevok sa poskytuje iba na tých zamestnancov, ktorých zamestnávateľ prijal do pracovného pomeru s dňom nástupu do práce najneskôr 01.03.2020.
Zamestnávateľ z tretej skupiny si bude môcť vybrať len jednu z možností na celé obdobie poskytovania príspevku, a teda buď úhradu náhrady mzdy (bližšie viď bod I. nižšie) alebo paušálny príspevok (bližšie viď bod II. nižšie).
I. Úhrada náhrady mzdy
Jedná sa o úhradu náhrady mzdy zamestnanca, ktorému zamestnávateľ nemôže prideľovať prácu z dôvodu prekážky na strane zamestnávateľa (§ 142 Zákonníka práce), najviac vo výške 80 % jeho priemerného zárobku, najviac v sume 880,00 EUR.
Pri určení výšky príspevku na úhradu mzdy môžu ešte nastať 3 situácie, a to v závislosti o vyplatenej náhrady mzdy zamestnanca zamestnávateľom:
Zamestnávateľovi, ktorý v zmysle kolektívnej zmluvy alebo písomnej dohody so zástupcami zamestnancov (§ 142 ods. 4 Zákonníka práce) vyplatil zamestnancom náhradu mzdy vo výške menej ako 80 % ich priemerného zárobku, sa pri refundácii za príslušné obdobie 2020 zohľadní reálne vyplatená náhrada mzdy, najviac vo výške 880,00 eur.
Zamestnávateľovi, ktorý v zmysle novelizovaného Zákonníka práce vyplatil zamestnancom náhradu mzdy vo výške viac ako 80 % ich priemerného zárobku, sa pri refundácii za príslušné obdobie vyplatí príspevok na náhradu mzdy vo výške 80 % priemerného zárobku zamestnanca, najviac však vo výške 880,00 EUR.
II. Paušálny príspevok
Jedná sa o paušálny príspevok na úhradu časti mzdových nákladov na každého zamestnanca v závislosti od poklesu tržieb v sume podľa tabuliek pre druhú skupinu, t. j.:
od 20,00-39,99% 180,- eur
od 40,00-59,99% 300,- eur
od 60,00-79,99% 420,- eur
1. Porovnáva sa tržba za vykazovaný mesiac s tržbou za rovnaký mesiac predchádzajúceho roka (napr. pre vykazované obdobie 03 / 2020 - predchádzajúce je 03/2019)
2. Porovnáva sa priemer tržby v roku 2019 (t.j. 1/12 tržieb za rok 2019) s tržbou za vykazovaný mesiac - oprávnení sú iba tí, ktorí vykonávali zárobkovú činnosť celý rok 2019
3. Porovnáva sa tržba za február 2020 s tržbou za vykazovaný mesiac - oprávnení sú iba tí, ktorí vykonávali zárobkovú činnosť len časť roka 2019 a začali vykonávať zárobkovú činnosť najneskôr k 1.2.2020.
Za zamestnanca sa na účel poskytnutia paušálneho príspevku podľa bodu II. považuje:
a) zamestnanec, ktorému zamestnávateľ prideľuje prácu, ako aj
b) zamestnanec, ktorému zamestnávateľ nemôže prideľovať prácu z dôvodu prekážky na strane zamestnávateľa (§ 142 Zákonníka práce).
Podmienkou pre poskytnutie paušálneho príspevku podľa bodu II. vyššie je, že zamestnanec nemal viac ako 50 % jeho fondu mesačného pracovného času prekážku na strane zamestnanca alebo nečerpal dovolenku.
Formulár žiadostí pod označením 3/A a 3/B (v závislosti od typu príspevku) je dostupný na webovej stránke https://www.pomahameludom.sk a zároveň https://www.neprepustaj.sk.
Žiadosť o poskytnutie príspevku predkladá zamestnávateľ, na miestne príslušný úrad práce, v ktorého územnom obvode udrží pracovné miesta. V prípade, ak má zamestnávateľ viac prevádzok, podáva žiadosť na úrad práce, v územnom obvode ktorého má svoje sídlo.
Do žiadostí bude potrebné vyplniť aj Výkaz pre priznanie príspevku. Bližšie informácie ako vyplniť výkaz nájdete pre ten, ktorý typ príspevku pod označením 3/A v príslušnom Manuáli k vypĺňaniu výkazu pre poskytnutie príspevku a 3/B v príslušnom Manuáli k vypĺňaniu pre poskytnutie príspevku.
Súčasťou žiadosti je aj čestné vyhlásenie, v zmysle ktorého bude zamestnávateľ vyhlasovať, že:
nežiada príspevok na zamestnancov, na ktorých mu je poskytovaný iný príspevok na mzdy/CCP v rámci AOTP z úradu práce, sociálnych vecí a rodiny,
nežiada príspevok na zamestnancov prijatých od 02.03.2020,
dva mesiace nasledujúce po mesiaci, za ktorý je príspevok poskytovaný, neukončí pracovný pomer so zamestnancom/zamestnancami výpoveďou alebo dohodou z dôvodov uvedených v § 63 ods. 1 písm. a) a b) zákona č. 311/2001 Z. z. Zákonník práce,
nebol k 31.12.2019 podnikom v ťažkostiach (bližšie informácie o podniku v ťažkostiach tu: Definícia podniku v ťažkostiach),
Potvrdením správnosti a pravdivosti údajov uvedených v žiadosti a jej prílohách je si žiadateľ vedomý právnych dôsledkov nepravdivého vyhlásenia o skutočnostiach uvedených v predchádzajúcich odsekoch, vrátane prípadných trestnoprávnych dôsledkov (§ 221 - Podvod, § 225 – Subvenčný podvod, § 261 – Poškodzovanie finančných záujmov Európskych spoločenstiev Trestného zákona č. 300/2005 Z. z. v znení neskorších predpisov).